CELEX: 52001PC0176
Language: fi
Date: 2001-03-30
Title: Ehdotus: neuvoston päätös Euroopan yhteisön hyväksymästä muutoksesta energiaperuskirjaa koskevan sopimuksen kauppaa koskeviin määräyksiin

Avis juridique important

|

52001PC0176

Ehdotus: Neuvoston Päätös Euroopan yhteisön hyväksymästä muutoksesta energiaperuskirjaa koskevan sopimuksen kauppaa koskeviin määräyksiin  /* KOM/2001/0176 lopull. - ACC 2001/0087 */  

Ehdotus: NEUVOSTON PÄÄTÖS Euroopan yhteisön hyväksymästä muutoksesta energiaperuskirjaa koskevan sopimuksen kauppaa koskeviin määräyksiin(komission esittämä)PERUSTELUT(1) Joulukuussa 1991 hyväksytyllä Euroopan energiaperuskirjalla pyrittiin vauhdittamaan talouden elpymistä Itä-Euroopassa ja silloisessa Neuvostoliitossa energia-alan yhteistyön avulla. Vuonna 1994 allekirjoittajaosapuolet saivat  päätökseen neuvottelut energiaperuskirjaa koskevasta sopimuksesta, jolla luodaan kansainvälinen oikeudellinen kehys pitkän aikavälin yhteistyön edistämiseksi energia-alalla. Sopimus tuli voimaan huhtikuussa 1998. Tähän mennessä 44 maata (muun muassa kaikki EU:n jäsenvaltiot) ja Euroopan yhteisöt ovat ratifioineet sopimuksen, ja kaksi muuta maata soveltaa sitä väliaikaisesti ratifiointia odottaessaan.(2) Energiaperuskirjaa koskevan sopimuksen kauppaa koskevien määräysten mukaan energiaraaka-aineiden ja -tuotteiden kauppaan sellaisten sopimuspuolten välillä, joista vähintään yksi ei ole GATT-sopimuksen sopimuspuoli, sovelletaan GATT 1947 -sopimuksen ja siihen liittyvien oikeudellisten välineiden määräyksiä.(3) Energiaperuskirjaa käsitelleen konferenssin kanssa samanaikaisesti 24. huhtikuuta 1998 järjestetyssä kansainvälisessä konferenssissa sovittiin muutoksesta energiaperuskirjaa koskevan sopimuksen kauppaa koskeviin määräyksiin. Muutoksella sopimukseen sisällytetään monenvälisten kauppaneuvottelujen Uruguayn kierrokseen perustuvat olennaiset WTO:n määräykset ja sisällytetään sopimuksen kauppaa koskeviin määräyksiin luettelo energiaan liittyvistä laitteista.(4) Neuvosto hyväksyi 13. heinäkuuta 1998 kauppaa koskevien määräysten muutoksen ja sopi sen väliaikaisesta soveltamisesta.(5) Komissio ehdottaa, että yhteisö ratifioisi nyt kauppaa koskevien määräysten muutoksen ennen kuin energiaperuskirjaa käsittelevä konferenssi kokoontuu joulukuussa 2001 juhlistamaan Euroopan energiaperuskirjan kymmenvuotispäivää.Ehdotus: NEUVOSTON PÄÄTÖS Euroopan yhteisön hyväksymästä muutoksesta energiaperuskirjaa koskevan sopimuksen kauppaa koskeviin määräyksiinEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen [1],[1]  EYVL C ..., ..., s. ... .sekä katsoo seuraavaa:(1) Euroopan yhteisöt tekivät neuvoston ja komission päätöksellä 98/181/EY, EHTY, Euratom energiaperuskirjaa koskevan sopimuksen, jossa viitattiin asiassa sovellettaviin GATT 1947 -sopimuksen määräyksiin.(2) Energiaperuskirjaa koskevassa sopimuksessa olevien, GATT 1947 -sopimukseen tehtyjen viittausten korvaaminen viittauksilla sovellettaviin WTO-sopimuksen määräyksiin ja energiaan liittyviä laitteita koskevan luettelon sisällyttäminen sopimuksen kauppaa koskeviin määräyksiin on yhteisön edun mukaista.(3) Yhteisöllä on yksinomainen toimivalta yhteisessä kauppapolitiikassa.(4) Energiaperuskirjaa koskevaa sopimusta käsitelleessä konferenssissa ja 24 päivänä huhtikuuta 1998 järjestetyssä kansainvälisessä konferenssissa sovittiin energiaperuskirjaa koskevan sopimuksen kauppaa koskevien määräysten muutoksesta, energiaan liittyvien laitteiden luettelosta sekä liitännäispäätöksistä, -sopimuksista ja julistuksista (kauppaa koskevien määräysten muutos).(5) Yhteisö on hyväksynyt kauppaa koskevien määräysten muutoksen ja sen väliaikaisen soveltamisen ennen sen voimaantuloa [2].[2]   Neuvoston päätös 98/537/EY, tehty 13 päivänä heinäkuuta 1998 (EYVL L 252, 12.9.1998, s. 21).(6) Kauppaa koskevien määräysten muutoksella helpotetaan Euroopan yhteisön tavoitteiden saavuttamista,ON PÄÄTTÄNYT SEURAAVAA:1 artiklaEuroopan yhteisö hyväksyy energiaperuskirjaa koskevan sopimuksen kauppaa koskevien määräysten muutoksen.2 artiklaNeuvoston puheenjohtaja tallettaa Euroopan yhteisön puolesta energiaperuskirjaa koskevan sopimuksen kauppaa koskevien määräysten muutoksen hyväksymisasiakirjan Portugalin tasavallan hallituksen haltuun energiaperuskirjaa koskevan sopimuksen 39 ja 49 artiklan mukaisesti.3 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä [...]Neuvoston puolestaPuheenjohtaja